钦定古今图书集成/理学汇编/学行典/第182卷 > 辛普明
## 钦定古今图书集成/理学汇编/学行典/第182卷 > 辛普明

按《齐书孝义吴达之传》：“河南辛普明，侨居会稽，自少
与兄同处一帐，兄亡，以帐施灵座。夏月多蚊，普明不
以露寝见色。兄将葬，邻人嘉其义，赙助甚多。普明初
受，后皆反之。赠者甚怪，普明曰：‘本以兄墓不周，故不
逆来意。今何忍亡者馀物以为家财’。”后遭母丧，几至
毁灭。扬州刺史豫章王辟为义曹从事，年五十卒。